שנות ה-60 של המאה ה-17

שנות ה-60 של המאה ה-17 היו העשור השביעי של המאה ה-17, החלו ב-1 בינואר 1660 והסתיימו ב-31 בדצמבר 1669.

סקירה כללית

ממוזער|750px|מרכז| הקולוניאליזם ב-1660

 אירועים בולטים בעולם 
מלחמה ופוליטיקה 
מלחמות
 1701-1640: מלחמת הבונים  – על רקע התפתחויות בסחר בפרוות בין המתיישבים האירופאים והילידים האמריקאים, מלחמה מתמשכת בין שבטי האירוקוי לשבטים סמוכים ולצרפתים מגיעה להפוגה זמנית כאשר בשנת 1667 הסכם הפסקת אש אפשר לצרפתים לפתח את המסחר שלהם בצפון היבשת.
 4 במרץ 1665 – אנגליה מכריזה מלחמה על הולנד
 29 באוקטובר 1665 - פורטוגל מביסה את ממלכת קונגו בקרב מבווילה. בעקבות הניצחון בקרב הכוחות הפורטוגזים עורפים את ראשו של מלך ממלכת קונגו. לאחר הניצחון משלימים הפורטוגזים תהליך ממושך של התרחבות והתבססות סביב מושבות הנמל שלהם במרכז היבשת.
1665 - תחילתה של מלחמת האזרחים של קונגו , מאיצה את ירידת קרנה של המלכות האזורית. במלחמה זו נמכרים רבים מהלוחמים המפסידים לעבדות.

סכסוכים לאומיים ואזוריים
אירועים פוליטיים משמעותיים
180px|ממוזער|צ'ארלס השני מלך אנגליה, מוכתר בכנסיית וסטמינסטר ב-23 באפריל 1661
 29 במאי 1660 – הרסטורציה האנגלית: הכתר האנגלי חוזר לבית סטיוארט וצ'ארלס השני עולה על כס המלכות
1661 – ההתיישבות הקבועה הראשונה של האימפריה הבריטית באפריקה, באי בנהר גמביה.
 16 ביולי 1661 – השטרות הראשונים באירופה מונפקים על ידי הבנק השוודי סטוקהולם בנקו
 7 בינואר 1663 – ההולנדים כובשים את קוצ'י מידי הפורטוגזים
 8 ביולי 1663 – המושבות הבריטיות רוד איילנד ופרובידנס מתאחדות
 12 במרץ 1664 – ניו ג'רזי מוכרזת כמושבה אנגלית
 7 בספטמבר 1664 – ההולנדים נכנעים לצי המלכותי הבריטי בניו אמסטרדם ושם המושבה הופך לניו יורק
 22 בדצמבר 1666 – קבוצה של משכילים שבחר קולבר נפגשת בספרייתו של המלך לואי ה-14 והיא הגרעין לאקדמיה הצרפתית למדעים
 31 ביולי 1667 – נחתם חוזה ברדה במסגרתו החליפו ההולנדים את ניו אמסטרדם במושבה הבריטית הקטנה סורינאם, שבאמריקה הדרומית, ובאי ראן באיי מאלוקו שבאינדונזיה
 23 בנובמבר 1667 – מריה פרנצ'סקה מסבויה ובעלה, פדרו מביאים לפרישתו מכס המלוכה של בעלה הקודם של מריה ואחיו של פדרו, אפונסו השישי, מלך פורטוגל, שסבל ממחלת נפש ונכות

 דה-קולוניזציה והשגת עצמאות 
 13 בפברואר 1668 – ספרד מכירה בעצמאות פורטוגל

 כלכלה 

 עשור זה הוא חלק מתקופה רחבה יותר בה תופעת הגילדות הולכת וצוברת תאוצה בצפון מרכז אירופה, וקיימת במידה מסוימת במקומות נוספים באירופה. בשנת 1662 נוסדת בקופנהגן גילדת מדריכי הבנאים, ובשנת 1664 נוסדת בסטוקהולם גילדת יצרני הכיסאות.

 התנקשויות, חיסולים, וניסיונות התנקשות 

 30 בינואר 1661 – טקס הוצאה להורג לאחר המוות נערך למצביא האנגלי אוליבר קרומוול, 3 שנים לאחר מותו

 אסונות 

שמאל|ממוזער|280px|השרפה הגדולה של לונדון. ציור משנת 1666
2 בספטמבר 1666 – השרפה הגדולה של לונדון: אש פרצה בלונדון בביתו של האופה של צ'ארלס השני מלך אנגליה, בסימטת פודינג ליד גשר לונדון. האש התפשטה בעיר ובערה משך 3 ימים. כ-10,000 בתים נשרפו, בהם קתדרלת סנט פול, אך רק 16 איש נספו, ככל הידוע. השרפה, לצד מגפה שפרצה בעיר באותן שנים, נתפסו כעונש אלוהי נגד אומה חוטאת, ותפיסה זו ערערה את הסדר הפוליטי.
 6 באפריל 1667 – דוברובניק נחרבת ברעידת אדמה.
 25 בנובמבר 1667 – רעידת אדמה בשמסקי (Şamaxı) שבקווקז הורגת כ-80,000 נפש והורסת את העיר.

 בריאות 
 החל מ-1660 - התפרצות מגפת אבעבועות שחורות באמריקה הדרומית גורמת, על פי ההערכות, לתמותה של בערך 44,000 ילידים אמריקאים באותה השנה. באזורים מסוימים משמידה המחלה כמחצית מהאוכלוסייה, ובמקרים הקיצוניים ביותר אף קרוב ל-90% מאוכלוסיות מסוימות, זאת מכיוון שבקרב האוכלוסייה הילידית שבאזור ברזיל לא הייתה חסינות לנגיף האירופי הזר, והזן שמביאים איתם האירופים היא אחת הווריאציות היותר קטלניות שלו. המגפה מקבלת בקרב הילידים את הכינוי "האש הגדולה". מיסיונרים נוצרים מאשימים את הילידים שנפגעו מהמגפה בגלל חוסר אדיקותם. התפרצויות נוספות במקומות שונים ביבשת ממשיכים לאורך כל העשור וגם לאחריו. ההתפרצות של 1666-1665 פוגעת קשות בעבדים ממוצא אפריקאים שהיו ביבשת. ההתפרצות של 1669 היא קטלנית במיוחד וגובה את חייהם של כ-22,000 ילידים.
 1666-1664 – התפרצות דבר במערב אירופה גובה במקומות מסוימים אחוזי תמותה גבוהים. המגפה הגדולה של לונדון קולטת למעלה מ-20% מתושבי העיר.

 מדע וטכנולוגיה 

 1663 - רוברט הוק מגלה את התאים באמצעות מיקרוסקופ.
 12 ביוני 1667 – ד"ר ז'אן-בטיסטה מצליח להעביר דם מכבש לנער בן 15, במה שנחשב לעירוי הדם הראשון לבן-אדם.
 1668 - הניסוי של רדי מפריך את תאוריית הבריאה הספונטנית, לפיה חיים יכולים להיווצר מחומר ללא חיים.
 לאורך העשור ממשיך גל של הקמת מוסדות מדעיים מודרניים ראשונים, עת הקמת החברה המלכותית בלונדון (1660), והאקדמיה הצרפתית למדעים (1666).

אישים בולטים

מנהיגי עולם בולטים
23 בפברואר 1660 – קארל האחד-עשר מוכתר כמלך שוודיה
23 באפריל 1661 – צ'ארלס השני מלך אנגליה, מוכתר בכנסיית וסטמינסטר

קישורים חיצוניים

הערות שוליים

*
קטגוריה:המאה ה-17